Nyeste Skilderie af Kiøbenhavn, 1814-03-15
(Af Lübecker Correspondent.) Moniteuren meddeler nu officielle Efterretninger og hvad der er forefaldet fra d. 10 til d. 12 Febr. og det Tab, de Allierede ved denne Leilighed, have lidt. Efter samme havde Keiseren angrebet Fienden ved Champaubert, hvor dennes Styrke var 12 Regimenter og 40 Canoner. Overgeneral Ousouwiest med alle hans Generaler &c. blev tilligemed 6000 Mand gjorte til Fanger, Resten dræbt eller siddende i Moradser, Gen. Sacken afskaaren, fra Blücher, Napoleon mistede kun 200 Mand. D. 11te forefaldt en Fægtning 1 Miil fra Montmirail, hvor Keiseren stødte paa det Blücherske Corps. Efter 2 Timers Kamp var hele den fiendtlige Armee kastet og bragt i Uorden. Den 12de forfulgte Keiseren sin Seir. Allerede den Dag havde han taget 60 Canoner og 3000 Fanger, hvoriblandt 5 til 6 Generaler. Man troer General Sacken er dræbt. Saaledes lyde Efterretninger i Moniteuren. Lübecker Avisen erklærer, dem for overdrevne og modsigende, og anfører følgende til Beviis. D. 11te var hele den russiske Armee tilintetgjort, d. 12te fordriver man endnu russiske Batailloner fra Position til Position. D. 11te er allerede Artilleriet og Munitionen i Fiendens Hænder, og d. 12te fratages endnu de Allierede 60 Canoner. Det Sande skal være, at Napoleon havde kastet sin hele Stridskraft paa een Punct: det Blücherske Corps, og at ved hans overlegne Magt adskillige Stæder, som dette Corps havde taget sin Marsch over, bleve tagne og igjen tagne tilbage, og at i hine Dage Bevægelserne frem- og tilbage vare afvexlende. Resultatet af Begivenhederne indtil d. 16de synes dog kun at have været det: at Napoleon har nærmet sig meere sin Hovedstad. – Keiseren af Ruslands og Kongen af Preussens Hovedqvarteer er d. 20de bleven tilligemed det Schwarzenbergske forlagt tilbage til Troyes. Blücher har opstillet sig i Arcis, for igjen at agere offensiv. D. 2de var Hovedqvarteret endnu i Troyes. - 23 Escadroner russisk Cavallerie ere gaaede igjennem Posen til Storarmeen. Fredsunderhandlingerne fortsættes, og Fyrst Metternich skal d. 18de være afgaaet til Chasons med sit Hofs Ultimatum. - Gener. Wrede havde d. 18de sit Hovedqv. i Bond, 1 1/2 Mile fra Paris. De Allieredes Armee anslaaes til 300,000, Napoleons kun til 110,000 Mand. - J Følge Efterretninger fra Frankfurt skulde et Hovedslag leveres d. 23de og 25de, der skulde afgjøre Paris Skjebne, og til hvilken Tid Kronprindsen af Sverrig, skulde være rykket over Lüttich og Namur ind i den store Halvirkel, der trækker sig omkring Paris. Levnetsmidler manglede en Tidlang i det ufrugtbare Champagne, men jo meere de Forbundne nærmede sig Paris, desmere fandt de Brød og Viin, kun Kjøb manglede de ofte. Engellænderne have sendt den preussiske Armee 1200 Fade Rom, og meget Riis ventes. - Monsieur er den 20de afreist fra Basel til Frankrige. - Grev Bubnas Corps er ved den Forstærkning, det har faaet, bleven 36,000 M. stærk. - Marsch. Suchet skal være kommen med 12,000 M. fra Spanien til Lyon, hvorAugerau allerede staaer med 9000. De Franske skal igjen have besat Chamberry den 16de, efter en hidsig Fægtning. - Kastrin vil capitulere. - Man troer, at Engelland kun i det Tilfælde at det franske Folk viser nogen Tilbøielighed for Bourbonner, ne vil begunstige disse.